# IV. SZERZŐDÉSTERVEZET

**szolgáltatási KERETSZERZŐDÉS**

**TERVEZET**

mely létrejött egyrészről a

**Pécsi Tudományegyetem**

Székhely: 7622 Pécs, Vasvári P. u. 4.

Adószám: 15329798-2-02

OM azonosító: FI 58544

Statisztikai számjel: 15329798-8542-312-02

Bankszámlaszám: MÁK 10024003-00282716-00000000

Képviselő: Jenei Zoltán kancellár

mint Megrendelő (a továbbiakban: Megrendelő)

másrészről a

\*\*\*\*\*\*\*\*\*\*\*\*

Székhely:

Adószám:

Cégjegyzékszám:

Statisztikai számjel:

Bankszámlaszám:

Képviselő:

mint Vállalkozó (a továbbiakban: Vállalkozó)

(a továbbiakban együtt: Felek) között a felek kölcsönös és egybehangzó megállapodása szerint.

**Preambulum**

1. Megrendelő a **„Szolgáltatási keretszerződés *légkezelők karbantartására és eseti hibajavítására a Pécsi Tudományegyetem részére”*** tárgyban a közbeszerzésekről szóló 2015. évi CXLIII. törvény (továbbiakban: Kbt.) Második Rész 81. § alapján nyílt uniós közbeszerzési eljárást folytatott le.
2. Felek rögzítik, hogy a Megrendelő többváltozatú (alternatív) ajánlat benyújtásának lehetőségét nem biztosította.
3. A Megrendelő az ajánlattevők számára a gazdasági társaság, illetve jogi személy (projekttársaság) létrehozását nem teszi lehetővé.
4. A Megrendelő a részajánlat-tétel lehetőségét az eljárás során biztosította.
5. Felek rögzítik, hogy a Vállalkozó a benyújtott ajánlatával, mint a legjobb ár-érték arányt megjelenítő ajánlattal, az eljárás \*\*. részének nyertese lett.
6. Felek rögzítik, hogy jelen szerződésben (a továbbiakban: Szerződés) szabályozzák együttműködésüket, valamint a Felek jogait és kötelezettségeit érintő minden olyan kérdést, amelyek a Felek szerződés jogviszonyára alkalmazandók.
7. Felek kapcsolatuk fő alapelveként deklarálják, hogy mindenkor a piaci tisztesség és a kölcsönös együttműködés fokozott követelményei szerint kívánnak eljárni.
8. A Vállalkozó kijelenti, hogy vele szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn.
9. A Vállalkozó vállalja, hogy a másik Felet haladéktalanul értesíti, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.
10. A Kbt. szerinti közbeszerzési eljárás ajánlati felhívásához kapcsolódó valamennyi írásbeli dokumentáció, továbbá a Vállalkozó nyertes ajánlata a Szerződés részét képezi, azzal együtt értelmezendő annak ellenére, hogy azok fizikailag nem kerültek csatolásra a Szerződés törzsszövegéhez.
11. **A szerződés tárgya**
	1. A Megrendelő megrendeli a Vállalkozótól a Szerződés 1. számú mellékletében részletesen körülírt **légkezelők** (a továbbiakban: Berendezések) teljes körű karbantartását és javítását a Szerződés időbeli hatálya (időtartama) alatt, a Szerződésben, a közbeszerzési eljárás műszaki leírásában (a továbbiakban: Műszaki Leírás), a Vállalkozó ajánlatában és a vonatkozó jogszabályi rendelkezésekben meghatározott feltételek szerint, a Szerződésben meghatározott díj ellenében a Szerződésben meghatározott keretösszeg (a továbbiakban: Keretösszeg) erejéig.
	2. Felek rögzítik, hogy a Keretösszeg nettó \*\*\*\*\*\*\* Ft [[1]](#footnote-1), azaz nettó \*\*\*\*\*\*\* magyar forint.
	3. A teljesítés helye: \*\*\*\*\*\*\*\*\*\*\*\*\*\*\* [[2]](#footnote-2)
12. **Tejesítéssel kapcsolatos rendelkezések**

*Karbantartás:*

* 1. Felek megállapodnak abban, hogy a Vállalkozó a karbantartási tevékenysége körében a Megrendelővel előre egyeztetett ütemterv szerint elvégzi a Berendezések tervszerű megelőző karbantartását és rendeltetésszerű működésének ellenőrzését évente kettő alkalommal (félévente), a Megrendelővel előre egyeztetett időpontban.
	2. A karbantartási tevékenység pontos időpontjáról a Vállalkozó köteles a Megrendelő kapcsolattartóját 1 héttel korábban írásban értesíteni. Ezzel egyidőben a munkát végző szakember tájékozódik a Berendezések működésével kapcsolatos észrevételekről. Az értesítés elmaradásából eredő károkért a Vállalkozó felelős.
	3. Tekintettel arra, hogy a Vállalkozó a Szerződésben meghatározott feladatait működő egészségügyi / oktatási intézmény területén köteles végezni, köteles a Megrendelőnek előzetesen írásban bejelenteni azon alkalmazottait, akik belépése a Berendezések karbantartási és javítási helyére szükséges.
	4. A Vállalkozó azon alkalmazottai, alvállalkozói, akik a Megrendelő területére belépési jogosultságot kapnak kötelesek betartani és betartatni a Megrendelő területére vonatkozó és a Megrendelőnél hatályos tűzvédelmi, munkavédelmi, balesetvédelmi környezetvédelmi és egyéb szabályzatokat, utasításokat.
	5. A Vállalkozó a karbantartás keretében a Szerződés 2. számú mellékletében szereplő tevékenységeket köteles elvégezni.
	6. Felek megállapodnak abban, hogy a Vállalkozó karbantartási és javítási tevékenységet 24 órában a hét bármely napján végezhet.
	7. A Megrendelő a folyamatos munkavégzés érdekében köteles biztosítani a Szerződés tárgyát képező Berendezésekhez történő hozzáférést.
	8. A Vállalkozó a karbantartás során, valamint a karbantartás utáni üzemteszt elvégzésével nem zavarhatja a teljesítési hely folyamatos üzemelését, illetve a betegellátás biztonságát vagy az oktatást nem veszélyeztetheti.
	9. A Vállalkozó által elvégzett karbantartási munkáról a Felek munkalapot állítanak ki, amelyen fel kell tüntetni az elvégzett munkákat, valamint a beépített, felhasznált alapanyagokat. A munkalapot a Felek aláírásukkal igazolják.
	10. Felek a karbantartás során kiállított és igazolt munkalapot teljesítés igazolására alkalmas dokumentumnak tekintik. Amennyiben a Vállalkozó munkát végző szakemberei az előre egyeztetett időpontban megjelennek, de a Berendezések karbantartását a Megrendelő hibája miatt a kiérkezéstől számított 1 órán belül nem tudják megkezdeni (pl. a Berendezés nem hozzáférhető), úgy a Vállalkozó a tevékenység elmaradásából eredő kárának (pl. kiszállási díj, a munkát végző szakember munkadíja) megtérítésére jogosult.
	11. A Vállalkozó nem vállal felelősséget a tervszerű karbantartásnak a Megrendelő hibájából történő elmaradásának következtében fellépett károkért.
	12. A Vállalkozó valamennyi elvégzett tevékenységéről tételes, írásos dokumentációt készít.

*Hibaelhárítás*

* 1. Valamely Berendezés meghibásodása esetén a Megrendelő köteles, a meghibásodásokat, üzemzavarokat és az esetleges károsodásokat a Vállalkozónak haladéktalanul bejelenteni.
	2. A Vállalkozó hibabejelentést kizárólag írásban (elektronikusan) fogad el.
	3. Vállalkozó a hibabejelentéseket az alábbi elérhetőségein fogadja:

E-mail: \*\*\*\*\*\*\*\*\*\*\*

* 1. A Vállalkozó köteles a hibabejelentéstől számított \*\* órán belül [[3]](#footnote-3) elkezdi a Berendezés hibájának feltárását.
	2. Felek megállapodnak abban, hogy a Vállalkozó a hibafeltárás megkezdését követő 24 órán belül részletes árajánlatot köteles készíteni, amelyet köteles a Megrendelő kapcsolattartójának megküldeni.
	3. Az árajánlaton a Vállalkozó köteles feltüntetni:
* a hibajavítás várható időszükségletét és annak díját (a szerződésben foglalt óradíjnak megfelelően)
* a hibajavítás során felhasználandó alkatrészeket, anyagokat és azok árát.
	1. Felek megállapodnak abban, hogy a Megrendelő az árajánlat alapján dönt a hibajavítás elvégzéséről. A Megrendelő elfogadásának hiányában a Vállalkozó a hibajavítást nem kezdheti meg, kivéve amennyiben a hibajavítás teljes díja nem éri el a bruttó 150.000 Ft-ot. Felek megállapodnak abban, hogy a bruttó 150.000 Ft alatti hibajavítást a Megrendelőnek nem kell elfogadnia, ebben az esetben a hibajavítást a Vállalkozó a Megrendelő elfogadása nélkül is megkezdheti azzal, hogy a Vállalkozó ilyen esetben is köteles árajánlatot készíteni.
	2. Amennyiben a hibajavítás tételes díja eléri a bruttó 150.000 Ft-ot, és a Megrendelő az árajánlatot nem fogadja el, a Vállalkozó 24 órán belül köteles új árajánlatot adni. Amennyiben az új árajánlat sem elfogadható a Megrendelő számára, a Megrendelő jogosult a hibajavítási tevékenységet mással elvégeztetni.
	3. Felek megállapodnak abban, hogy a Vállalkozó a hibajavítást annak megkezdésétől a lehető legrövidebb időn belül köteles elvégezni és a hibát elhárítani.
	4. A Vállalkozó által elvégzett karbantartási munkáról a Felek munkalapot állítanak ki, amelyen fel kell tüntetni az elvégzett munkákat, valamint a beépített, felhasznált alapanyagokat. A munkalapot a Felek aláírásukkal igazolják.
	5. Felek megállapodnak abban, hogy amennyiben a Vállalkozó a karbantartási tevékenység végzése során valamely Berendezésben hibát észlel, köteles a hibát a Szerződés rendelkezései szerint kijavítani. Felek megállapodnak abban, hogy a karbantartás során feltárt hibák javítására a Szerződésnek a bejelentett hibák javítására vonatkozó rendelkezéseit (2.19-2.22.) kell megfelelően alkalmazni.

*Teljesítéssel kapcsolatos további rendelkezések*

* 1. Felek megállapodnak abban, hogy a Vállalkozó köteles Berendezésekből a karbantartás vagy hibajavítás során kiszerelt alkatrészeket díjmentesen elszállítani.
	2. A vállalkozó kijelenti, hogy rendelkezik a Szerződés tárgyát képező Berendezések karbantartásához és javításához szükséges MSZ EN ISO 9001: jelű vagy ezzel egyenértékű érvényes rendszertanúsítvánnyal.
	3.
	4. A Vállalkozó kijelenti, hogy rendelkezik

* 1 fő központi fűtésszerelő végzettségű szakemberrel,
* 1 fő épületgépész mérnöki végzettségű szakemberrel,
* 1 fő mérnöki kamaránál bejegyzett felelős műszaki vezető minősítéssel rendelkező szakemberrel.
	1. Felek rögzítik, hogy a Szerződés tárgyát képező Berendezések tájékoztató jelleggel kerültek meghatározásra a közbeszerzési eljárás során. A Vállalkozó kijelenti, hogy a közbeszerzési eljárások során ezen Berendezéseket megtekintette és ajánlatát ennek megfelelően nyújtotta be. Felek megállapodnak abban, hogy a Berendezések listája a Szerződés időtartama alatt módosulhat, amennyiben a Berendezések közül egy vagy több berendezés selejtezésre vagy kicserésére kerül. A selejtezéssel érintett Berendezések tekintetében a Vállalkozó teljesítési kötelezettség megszűnik, a kicseréléssel érintett Berendezések esetén a Vállalkozó teljesíti kötelezettsége a korábbi Berendezés tekintetében megszűnik és az eredeti berendezés helyébe lépő Berendezés vonatkozásában áll fenn.
	2. Felek rögzítik, hogy amennyiben új Berendezés beszerzésére kerül sor a Szerződés időtartama alatt, a Vállalkozót az új Berendezés vonatkozásában is terheli a teljesítési kötelezettség a Szerződésben rögzített feltételek szerint, a Szerződésben meghatározott díjak ellenében. Felek kifejezetten rögzítik, hogy a Szerződés 2.28. és 2.29. pontjaiban rögzített esetekben (selejtezés, csere és új berendezés beszerzése) a Kbt. 141. § (4) bekezdésének a) pontjára figyelemmel nem eredményez szerződésmódosítást. Felek rögzítik, hogy a Berendezésekben bekövetkező változásokról a Megrendelő haladéktalanul köteles írásban értesíteni a Vállalkozót.
1. **Szolgáltatás díja**

*Karbantartás díja*

* 1. Felek megállapodnak abban, hogy a Vállalkozó a Szerződésben meghatározott karbantartási feladatai teljesítésének ellenértékeként

|  |  |  |  |
| --- | --- | --- | --- |
|  | **nettó Ft/alkalom/berendezés** | **ÁFA (27%)** | **bruttó Ft/alkalom/berendezés** |
| összeg számmal | \*\*\*\* | \*\*\*\* | \*\*\*\* |
| összeg betűvel | \*\*\*\* | \*\*\*\* | \*\*\*\* |

díjra jogosult a Szerződésben meghatározott feltételek szerint.

* 1. Felek megállapodnak abban, hogy a karbantartás díja tartalmazza a Vállalkozónak a karbantartási tevékenység során elvégzendő valamennyi munka (2. számú melléklet), valamint a karbantartás során felhasznált és beépített alkatrészek árát is, így a Vállalkozó a karbantartási tevékenység teljesítéséért további díjazásra nem tarthat igényt.

*Hibajavítás díja*

* 1. Felek megállapodnak abban, hogy a hibajavítás díja az alábbi tételekből tevődik össze:
* hibajavítás óradíja
* kiszállási díj
* hibajavítás során felhasznált és beépített anyagok és alkatrészek ára.
	1. Felek megállapodnak abban, hogy a hibajavítás óradíja:

|  |  |  |  |
| --- | --- | --- | --- |
|  | **nettó Ft/óra** | **ÁFA (27%)** | **bruttó Ft/óra** |
| összeg számmal | \*\*\*\* | \*\*\*\* | \*\*\*\* |
| összeg betűvel | \*\*\*\* | \*\*\*\* | \*\*\*\* |

* 1. Felek rögzítik, hogy az Eladó a hibajavítás során felhasználásra és beépítésre kerülő anyagokat és alkatrészeket a mindenkori gyártói listaáron számolhatja el.
1. **Szolgáltatás díjának számlázása**

*Karbantartás díjának számlázása*

* 1. Felek megállapodnak abban, hogy a Felek a karbantartás díjával félévenként, a féléves karbantartás elvégzését követően számolnak el egymással.
	2. Felek megállapodnak abban, hogy a Megrendelő feljogosított képviselője a féléves karbantartást követő 15 napon belül összesíti az egyes karbantartásokról kiállított munkalapokat, amely alapján a Megrendelő feljogosított képviselője a féléves karbantartást követő 15 napon belül a Kbt. 135. § (1) bekezdése alapján teljesítésigazolást állít ki a Vállalkozó részére a félévben elvégzett karbantartási tevékenységről.
	3. A Megrendelő részéről a karbantartási tevékenységről teljesítésigazolás kiállítására jogosult személy: \*\*\*\*\*\*\*\*\*\*\*\*\*\*\* [[4]](#footnote-4)
	4. A Vállalkozó az adott féléves karbantartási tevékenységről szóló teljesítésigazolás alapján, annak birtokában jogosult az adott féléves karbantartási tevékenységről számlát kiállítani.

*Hibajavítás díjának számlázása*

* 1. Felek megállapodnak abban, hogy az egyes hibajavítások díjával havonta utólag számolnak el egymással.
	2. Felek megállapodnak abban, hogy a Megrendelő feljogosított képviselője a tárgyhónapot követő hónap 15. napjáig a Kbt. 135. § (1) bekezdése alapján teljesítésigazolást állít ki a Vállalkozó részére a tárgyhónapban elvégzett hibajavításokról. A Megrendelő a tárgyhavi hibajavításokat az egyes hibajavítások után kiállított munkalapok alapján ellenőrzi.
	3. A Megrendelő részéről a hibajavításra vonatkozó teljesítésigazolás kiállítására jogosult személy: \*\*\*\*\*\*\*\*\*\*\*\*\* [[5]](#footnote-5)
	4. A Vállalkozó a hibajavításra vonatkozó teljesítésigazolás alapján, annak birtokában jogosult az adott hibajavításról számlát kiállítani.

*Karbantartás ás hibajavítás díjának számlázására vonatkozó közös szabályok*

* 1. Karbantartás és hibajavításra vonatkozó számla a továbbiakban: számla. Karbantartásra és hibajavításra vonatkozó teljesítésigazolás a továbbiakban: teljesítésigazolás.
	2. A Vállalkozó a számlát az általános forgalmi adóról szóló 2007. évi CXXVII. tv. 169. §-ában, továbbá a számvitelről szóló 2000. évi C. tv. 167. §-ának (1) és (3) bekezdésében meghatározott tartalmi és formai követelményeknek megfelelően köteles kiállítani.
	3. A Vállalkozó a számlához köteles csatolni a számlához tartozó teljesítésigazolás egy példányát, továbbá a számlán köteles feltüntetni a Megrendelő által előzetesen rendelkezésére bocsátott SAP azonosítószámot.
	4. A fent megjelölt kellékek hiányában benyújtott számlát a Megrendelő nem fogadja be, azt kiegyenlítés nélkül visszaküldi a Vállalkozó székhelyére és az ebből eredő fizetési késedelemért felelősséget nem vállal.
	5. Számlázási cím: Pécsi Tudományegyetem (7622 Pécs, Vasvári Pál u. 4.)
	6. Amennyiben a Vállalkozó a számlát nem a Szerződés 4.13. pontjában meghatározott címre küldi meg, a Megrendelő az ebből eredő késedelemért nem vállal felelősséget.
	7. Felek megállapodnak abban, hogy a számla kiegyenlítése a Kbt. 135. § (1) és (6) bekezdése alapján – figyelemmel az adózás rendjéről szóló 2003. évi XCII. törvény 36/A. §-ában, valamint a Ptk. 6:130 § (1)-(2) bekezdéseiben foglaltakra – 30 napon belül, banki átutalással történik.
	8. Felek rögzítik, hogy az ajánlattétel, az elszámolás és a kifizetés pénzneme: magyar forint (HUF).
	9. Megrendelő tájékoztatja a Vállalkozót, hogy a díj kiegyenlítése ***100,000000%-ban saját forrásból*** történik.
	10. Amennyiben a Megrendelő a számla kiegyenlítésével késedelembe esik, a Vállalkozó a Polgári Törvénykönyvről szóló 2013. évi V. törvény (továbbiakban: Ptk.) szerinti késedelmi kamatra tarthat igényt.
	11. Felek megállapodnak abban, hogy a Vállalkozó jogosult évente egy alkalommal a Szerződésben meghatározott díjakat – alkatrészek árát kivéve – legfeljebb a KSH által az előző évre meghatározott fogyasztói árindex mértékével egyoldalúan módosítani (szerződés indexálása).
	12. Felek megállapodnak abban, hogy a Vállalkozó az indexálás időpontja előtt legalább 1 hónappal köteles a Megrendelőt az indexálás pontos időpontjáról és annak mértékéről írásban tájékoztatni.
1. **Felek további jogai és kötelezettségei**
	1. Felek megállapodnak abban, hogy a Vállalkozó a tevékenységét úgy köteles megszervezni, hogy az igazodjon a Megrendelő napi munkamenetéhez úgy, hogy a tevékenység a normál napi munka lehető legcsekélyebb mértékű zavarásával járjon.
	2. Felek megállapodnak abban, hogy a Vállalkozó a tevékenysége végzése során köteles betartani és alkalmazottaival, alvállalkozóival vagy a Szerződés teljesítésében résztvevő személyekkel betartatni a Megrendelő mindenkor hatályos munkavédelmi, tűzvédelmi és környezetvédelmi szabályzatait, és egyéb előírásait.
	3. A Vállalkozó a tevékenységét mindenkor a gyári előírásoknak, útmutatóknak és jogszabályoknak megfelelően végzi, a Megrendelő utasítása szerint köteles eljárni. Az utasítás nem terjedhet ki a tevékenység megszervezésére, és nem teheti teljesítést terhesebbé.
	4. Ha a Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a Szerződéstől elállhat, vagy azt felmondhatja, vagy a feladatot a megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
	5. A Megrendelő kötelessége, hogy a karbantartási és javítási munkálatok elvégzése érdekében a Vállalkozónak a Berendezésekhez hozzáférést biztosítson. Amennyiben a Vállalkozó a tevékenységét a Megrendelőnek felróható okból nem tudja megkezdeni vagy elvégezni, a Megrendelő köteles a Vállalkozó ezzel kapcsolatos kárát megtéríteni.
	6. A Vállalkozó tudomásul veszi, hogy tevékenységét működő egészségügyi / oktatási intézmény területén köteles végezni. Ezért tevékenységét – az intézmény munkarendjének figyelembe vételével, a Szerződésben megnevezett kapcsolattartó személlyel előre egyeztetett időpontban – köteles úgy megszervezni, hogy az az intézmény működését ne akadályozza.
	7. A tevékenység végzésének feltételeit a Vállalkozó úgy köteles megszervezni, hogy biztosítsa a tevékenység biztonságos, szakszerű, gazdaságos és határidőre történő befejezését.
	8. A Vállalkozó a karbantartás megkezdése előtt köteles a Megrendelőt tájékoztatni a karbantartás várható időszükségletéről.
	9. A Megrendelő a Vállalkozó tevékenységét és a felhasználásra kerülő anyagot bármikor ellenőrizheti. A Vállalkozó nem mentesül a szerződésszegés jogkövetkezményei alól amiatt, hogy a Megrendelő a Vállalkozó tevékenységét nem vagy nem megfelelően ellenőrizte.
	10. Felek megállapodnak abban, hogy a Vállalkozó a munkavégzés során keletkező hulladékot köteles díjmentesen elszállítani.
	11. Vállalkozó köteles a munkavégzés helyét a munka befejezése után eredeti állapotban a Megrendelőnek átadni.
	12. Vállalkozó tevékenységégét a hatályos jogszabályi rendelkezések szerint, a vonatkozó szabványoknak és előírásoknak megfelelően köteles végezni.
	13. Felek megállapodnak abban, hogy a Vállalkozó külön díj felszámítása nélkül köteles gondoskodni a munkavégzésben résztvevő személyek szükséges egyéni védőeszközzel történő ellátásáról, melynek használatát köteles megkövetelni.
2. **Szavatosság, jótállás**
	1. Felek megállapodnak abban, hogy a Vállalkozó a Szerződés alapján elvégzett munkára, és az annak során felhasznált és beépített alkatrészekre és anyagokra a teljesítéstől számítottan

**\*\* hónap [[6]](#footnote-6)**

jótállást vállal.

* 1. A Vállalkozó a jótállási kötelezettség alól csak abban az esetben mentesül, ha bizonyítja, hogy a hiba oka a teljesítés után keletkezett.
	2. A jótállási igény a jótállási határidőben érvényesíthető. Ha a Vállalkozó (jótállásra kötelezett) kötelezettségének a Megrendelő (jogosult) felhívására - megfelelő határidőben - nem tesz eleget, a jótállási igény a felhívásban tűzött határidő elteltétől számított három hónapon belül akkor is érvényesíthető bíróság előtt, ha a jótállási idő már eltelt. E határidő elmulasztása jogvesztéssel jár.
	3. A Vállalkozó vállalja, hogy a Felek kapcsolattartóinak eltérő megállapodása hiányában a jótállási idő alatt bejelentett jótállási igény (hibabejelentés) esetén a hibabejelentéstől számított 24 órán belül megkezdi a hiba kijavítását (értsd: hibajavítás, cserét), a hibajavítást késedelemmentesen elvégzi, várható időigényéről a Megrendelő kapcsolattartóját értesíti, aki ennek figyelembe vételével határozza meg az adott hibajavítás ésszerű határidejét. A Vállalkozó tudomásul veszi, hogy a hibajavítást gondosan, de a lehető legrövidebb idő alatt kell elvégezni. Amennyiben a Vállalkozó a garanciális kötelezettségének az így meghatározott határidőn belül nem vagy nem megfelelően tesz eleget, a Megrendelő a Vállalkozó költségére a hibát mással kijavíttathatja, illetve élhet egyéb szavatossági/kártérítési jogaival.
	4. A garanciális hibabejelentést a Vállalkozó az alábbi elérhetőségeken fogadja:

e-mail: \*\*\*\*\*\*\*\*\*\*\*

telefax: \*\*\*\*\*\*\*\*\*\*\*

* 1. A Vállalkozó szavatolja, hogy

- a Berendezések Szerződés szerinti karbantartása alkalmassá teszi a Berendezéseket a rendeltetésszerű használatra,

- a Szerződés teljesítése során felhasznált és beépített anyagok és alkatrészek újak, és tartalmazzák az összes legutóbbi kivitelezési és anyagbeli fejlesztéseket,

- a Vállalkozó által elvégzett munkák, a felhasznált és beépített anyagok és alkatrészek mindenben a megfelelnek a jogszabályokban, az ajánlattételi felhívásban, a Szerződésben, valamint a Vállalkozó ajánlatában meghatározott feltételeknek,

- a Szerződés során felhasznált és beépített anyagok és alkatrészek mentesek mindenfajta tervezési, anyagbeli, kivitelezési, illetve a Vállalkozó vagy közreműködői tevékenységével vagy mulasztásával bármilyen más módon összefüggő hibáktól.

* 1. A Vállalkozó szavatolja, hogy a teljesítés során beépítésre került anyagokon harmadik személynek nincsen olyan joga, amely a Megrendelő Szerződés szerinti jogszerzését akadályozza. Ellenkező esetben a Megrendelő köteles a Vállalkozót megfelelő határidő tűzésével felhívni arra, hogy az akadályt hárítsa el vagy adjon megfelelő biztosítékot. A határidő eredménytelen eltelte után a Megrendelő elállhat a Szerződéstől és kártérítést követelhet.
	2. A Vállalkozó felelősséggel tartozik az által elvégzett munkákért. Felek megállapodnak abban, hogy amennyiben a Vállalkozó nem megfelelő munkavégzése következtében a Megrendelővel szemben valamely hatóság bírságot alkalmaz, a Vállalkozó köteles a Megrendelőnek az ezzel kapcsolatos kárát megtéríteni.
1. **Alvállalkozók**
	1. A Vállalkozó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel – amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel – azoknak az alkalmassági követelményeknek, amelyeknek a Vállalkozó a közbeszerzési eljárásban az adott szervezettel vagy szakemberrel együtt felelt meg.
	2. A Vállalkozó legkésőbb a Szerződés megkötésének időpontjában köteles a Megrendelőnek valamennyi olyan alvállalkozót bejelenteni, amely részt vesz a Szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
	3. A Vállalkozó a Szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
	4. A Vállalkozó felel az alvállalkozók teljesítéséért, szakmai, műszaki színvonalukért és pénzügyi alkalmasságukért. A Vállalkozó felelősségét a Megrendelő felé az alvállalkozók igénybevétele nem befolyásolja.
	5. A Vállalkozó gondoskodik a különböző alvállalkozók irányításáról, utasításáról és a közöttük meglévő együttműködésről.
	6. A Megrendelő és az alvállalkozók nincsenek jogviszonyban. A Vállalkozó kötelezettsége az alvállalkozók közvetlen fizetési igényeinek rendezése és a Megrendelő minden ilyen igénytől való mentesítése.
	7. Jogszerűen igénybe vett alvállalkozó esetén a Vállalkozó az alvállalkozó teljesítéséért úgy felel, mintha a munkát saját maga végezte volna el. Jogszerűtlenül igénybe vett alvállalkozó esetén a Vállalkozó felelős minden olyan kárért, amely alvállalkozó igénybevétele nélkül nem következett volna be.
2. **Szerződés hatálya, megszűnése és módosítása**
	1. Felek a Szerződést mindkét fél aláírásától számított 24 hónap határozott időre kötik azzal, hogy a Szerződés a határozott idő lejárta előtt is megszűnik, amennyiben a Vállalkozó teljesítései kimerítik a Szerződés 1.2. pontjában meghatározott Keretösszeget.
	2. Felek rögzítik, hogy a Szerződés a mindkét Fél általi aláírást követő 90. napon lép hatályba.
	3. A Szerződés megszűnik:

- a határozott idő lejártával

- a Keretösszeg kimerülésével,

- azonnali hatályú felmondással,

* 1. Bármelyik Fél, a másik Fél súlyos szerződésszegése esetén jogosult a Szerződést a szerződésszegő Félhez intézett egyoldalú, írásos, indokolással ellátott nyilatkozatával, azonnali hatállyal felmondani.
	2. Felek súlyos szerződésszegésnek tekintik a Vállalkozó részéről különösen, de nem kizárólagosan ha:
* a Vállalkozó valamely Berendezés karbantartását nem végzi el az adott félévben,
* a Vállalkozó 3 alkalommal a hiba bejelentéstől számított \*\* órán belül sem kezdi meg a meghibásodott Berendezés felmérését
* a Vállalkozó 3 alkalommal a hiba feltárástól számított 48 órán belül sem adja meg részletes árajánlatát
* a hibajavítási szolgáltatás 3 alkalommal, olyan okból, amelyért a Vállalkozó felelős, meghiúsul.
	1. Felek súlyos szerződésszegésnek tekintik a Megrendelő részéről különösen, de nem kizárólagosan ha:
* a Megrendelő az alkatrész cseréjét 3 alkalommal akadályozza,
* a Megrendelő az előre egyeztetett időpontokban 3 alkalommal nem biztosítja a Berendezéshez való hozzáférést karbantartás és/vagy hibajavítás céljából.
* a Megrendelő a számla kiegyenlítésével 3 alkalommal 90 napot meghaladó késedelembe esik, és azt a Vállalkozó írásbeli felszólítása ellenére sem teljesíti.
	1. A Megrendelő köteles a Szerződést felmondani, vagy – a Ptk-ban foglaltak szerint – attól elállni, ha a Szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
	2. A Megrendelő a Szerződést felmondhatja, vagy – a Ptk-ban foglaltak szerint – a Szerződéstől elállhat, ha:
* feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.
	1. Felek megállapodnak abban, hogy a Megrendelő jogosult és köteles a Szerződést azonnali hatállyal - a Vállalkozóhoz intézett egyoldalú, írásos nyilatkozatával felmondani (ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon):

- amennyiben a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

- amennyiben a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

* 1. A Vállalkozó tudomásul veszi, hogy

- nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

- a Szerződés teljesítésének teljes időtartama alatt köteles tulajdonosi szerkezetét a Megrendelő számára megismerhetővé tenni és a Kbt. 143. § (3) bekezdése szerinti ügyletekről a Megrendelőt haladéktalanul értesíteni.

* 1. Amennyiben a Vállalkozó a 8.10. pontban foglalt valamelyik kötelezettségét megszegi, a Megrendelő jogosult és köteles a Szerződést azonnali hatállyal felmondani.
	2. Amennyiben a Megrendelő a Szerződésben szabályozott felmondási/elállási jogával él, a Vállalkozó kifejezetten lemond az elmaradt haszna iránti igény érvényesítéséről a Megrendelővel szemben.
	3. Felek rögzítik, hogy a Szerződést kizárólag közös megegyezéssel, és írásban, a Kbt. 141. §-ában foglalt rendelkezések maradéktalan betartása mellett módosíthatják.
1. **Kötbér**

*Késedelmi kötbér*

* 1. Felek megállapodnak abban, hogy a Vállalkozó a Ptk. 6:186. § (1) bekezdése alapján késedelmi kötbér fizetésére kötelezi magát arra az esetre, ha olyan okból, amelyért felelős, a Szerződésből eredő kötelezettségeit nem határidőben teljesíti.
	2. Felek megállapodnak abban, hogy amennyiben a Vállalkozó a hibajavítási tevékenységet olyan okból, amelyért felelős, az elfogadott árajánlatában meghatározott határidőn belül nem végzi el, vagy az a hibajavításra vonatkozó árajánlatát a Vállalkozó hiba bejelentésétől számított 24 órán belül nem készíti el, késedelmi kötbért köteles a Megrendelőnek fizetni.
	3. A késedelmi kötbér alapja a 8.2. pontban meghatározott esetben az adott hibajavítás után fizetendő nettó díj.
	4. A késedelmi kötbér mértéke a 8.2. pontban meghatározott esetben a kötbéralap 0,1%/ óra.
	5. Felek megállapodnak abban, hogy amennyiben a Vállalkozó a karbantartási feladatait olyan okból, amelyért felelős, határidőben nem teljesíti, késedelmi kötbért köteles a Megrendelőnek fizetni.
	6. A késedelmi kötbér alapja a Szerződés 8.5. pontjában meghatározott esetben a késedelemmel érintett berendezés karbantartása után fizetendő nettó díj.
	7. A késedelmi kötbér mértéke a Szerződés 8.6. pontjában meghatározott esetben a kötbéralap 1%/nap, de legfeljebb 20 napi tételnek megfelelő összeg.

*Meghiúsulási kötbér*

* 1. Felek megállapodnak abban, hogy amennyiben a Vállalkozó az adott hibajavítás elvégzésével az ajánlatában foglalthoz képest 24 órát meghaladó késedelembe esik, a Megrendelő jogosult az adott hibajavítást meghiúsultnak tekinteni.
	2. Felek megállapodnak abban, hogy amennyiben valamely hibajavítási tevékenység olyan okból, amelyért a Vállalkozó felelős, meghiúsul, a Vállalkozó meghiúsulási kötbért köteles a Megrendelőnek fizetni.
	3. A meghiúsulási kötbér mértéke a Szerződés 8.9. pontjában meghatározott esetben a meghiúsulással érintett hibajavítás után fizetendő nettó díj 30%-a.
	4. Felek megállapodnak abban, hogy amennyiben a Vállalkozó a karbantartási tevékenység elvégzésével olyan okból, amelyért felelős, 20 napot meghaladó késedelembe esik, a Megrendelő jogosult az adott karbantartási tevékenységet meghiúsultnak tekinteni.
	5. Felek megállapodnak abban, hogy amennyiben valamely karbantartási tevékenység bármely olyan okból, amelyért a Vállalkozó felelős, meghiúsul, a Vállalkozó meghiúsulási kötbért köteles a Megrendelőnek fizetni.
	6. A meghiúsulási kötbér mértéke a Szerződés 8.12. pontjában meghatározott esetben a meghiúsulással érintett karbantartási tevékenység után fizetendő nettó díj 30%-a.

*Kötbér érvényesítésével kapcsolatos további rendelkezések*

* 1. Az esedékessé vált kötbér összegéről a Megrendelő kötbérértesítőt állít ki a Vállalkozó felé, amelyet a Vállalkozó annak kézhezvételétől számított 15 (tizenöt) naptári napon belül átutalással köteles kiegyenlíteni a kötbérértesítőn feltüntetett bankszámlára.
	2. A teljesítés elmaradása esetére (meghiúsulás) kikötött kötbér érvényesítése a teljesítés követelését kizárja. A késedelem esetére kikötött kötbér megfizetése nem mentesít a teljesítési kötelezettség alól.
	3. A Megrendelő (jogosult) a kötbér mellett érvényesíteni a kötbért meghaladó kárát.
	4. A Megrendelő (jogosult) a szerződésszegéssel okozott kárának megtérítését akkor is követelni, ha kötbérigényét nem érvényesítette.
	5. A Ptk. 6:168.§ (1) bekezdése alapján a Vállalkozó a kötbérfizetési kötelezettsége alól csak abban az esetben mentesül, ha szerződésszegését kimenti.
1. **Vis maior**
	1. Az olyan - a Felek akaratától, cselekedeteitől és személyétől függetlenül bekövetkező elháríthatatlan külső – esemény, mint például a háború, polgári felkelés, munkabeszüntetés, természeti katasztrófa, a Felek bármelyikének felmerülő fizikai vagy jogi akadály vagy más elháríthatatlan szükséghelyzet minősül vis maiornak („Vis maior esemény”), amely számottevő módon akadályozza vagy lehetetlenné teszi a Szerződés teljesítését feltéve, hogy ezen körülmények a Szerződés aláírását követően keletkeznek, illetőleg a Szerződés aláírását megelőzően jönnek ugyan létre, ám a Szerződés teljesítésére kiható következményeik az említett időpontban még nem voltak előre láthatóak.
	2. A Vis maior esemény mentesíti a Feleket a Szerződés szerinti kötelezettségeik teljesítése alól, olyan mértékben, amennyire a Vis maior esemény az érintett Felet gátolja a szerződéses kötelezettségeinek a teljesítésében. A mentesítés kizárólag arra az időre szól, ameddig a szóban forgó Vis maior esemény hatása fennáll.
	3. A Felek megállapodnak abban, hogy a Szerződés – részükre fel nem róható – nem teljesítését, illetve nem megfelelő teljesítését eredményező, az érdekkörükön kívül bekövetkezett Vis maior eseményekről egymást haladéktalanul értesítik és a következmények elhárításával kapcsolatban a Ptk. megfelelő szabályai szerint, egymással ésszerűen és indokoltan együttműködve járnak el.
	4. A Vis maior események által érintett Fél köteles a másik Félnek haladéktalanul megküldött tájékoztatásában megjelölni a Vis maior esemény kezdetét, jellegét és - amennyiben lehetséges -, várható végét.
	5. Felek megállapodnak abban, hogy amennyiben az értesítésben megjelölt várható teljesítési időpontban a teljesítés a Megrendelőnek már nem áll érdekében, jogosult az adott szolgáltatást más Vállalkozótól igénybe venni. Amennyiben a Megrendelő az adott szolgáltatást más Vállalkozótól kényszerül igénybe venni, erről köteles a Vállalkozót haladéktalanul, írásban értesíteni.
	6. A Vis maior esemény önmagában nem mentesíti az azt bejelentő Felet a Szerződés szerint egyébként teljesítendő olyan kötelezettségei alól, amelyek a Vis maior esemény bekövetkezését megelőzően már esedékesek voltak, illetve amelyek teljesítését a Vis maior esemény nem érinti.
2. **TITOKTARTÁS**
	1. Szerződő felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban: bizalmas információ), üzleti titokként kezelik, azokat harmadik félnek nem adják ki, illetve csak a szerződés teljesítéséhez szükséges mértékben használják fel.
	2. Szerződő felek kijelentik, hogy az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat üzleti titokként kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel.
	3. A Felek kötelezettséget vállalnak arra, hogy a bizalmas információkat sem a Szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a Szerződés tárgyával össze nem függő módon nem használják fel, illetve azzal nem élnek vissza.
	4. Nem tartozik a titoktartási kötelezettség körébe azon adat, illetve információ,
	* amely köztudomású;
	* amelyet nem a Szerződés megsértésével hoztak nyilvánosságra;
	* amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;
	* amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;
	* amelyet az egyik Fél a másik Fél bizalmas információjának felhasználása nélkül maga hozott létre; vagy
	* amelyet az adott Félnek - jogszabályban meghatározott - kötelessége átadni az illetékes hatóság számára.
	1. Ezen kötelezettségei megszegésével okozott kárért a szerződésszegő Fél kártérítési felelősséggel tartozik.
	2. A titoktartási és adatvédelmi kötelezettség a szerződő Felek alkalmazottját, tagját, megbízottját a Felekkel azonos módon terheli.
3. **VÁLLALKOZÓ NYILATKOZATAI**
	1. A Vállalkozó kijelenti, nem fizet, illetve számol el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
	2. A Vállalkozó kijelenti, hogy a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
	3. A Vállalkozó kijelenti, hogy vele szemben csőd-, felszámolási vagy végrehajtási eljárás nincs folyamatban, illetve ilyen eljárások bekövetkezésének veszélye nem áll fenn. A Vállalkozó vállalja, hogy a Megrendelőt haladéktalanul értesíti, amennyiben olyan körülmény merülne fel, amely jelen pontban foglalt valamely eljárás kezdeményezését eredményezheti.
4. **Felek egyéb megállapodásai**
	1. Felek megállapodnak abban, hogy a külföldi adóilletőségű Vállalkozó köteles a Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.
	2. A Felek mindenkor a piaci tisztesség és a kölcsönös együttműködés fokozott követelményei szerint járnak el, a Szerződés teljesítésével kapcsolatos valamennyi releváns információt késedelem nélkül egymás tudomására hoznak.
	3. Felek megállapodnak abban, hogy minden, a Szerződéskeretében egymásnak küldött értesítésnek írott (levél, fax, e-mail) formában kell történnie. A Felek közti levelezés nyelve: magyar.
	4. Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek a Szerződésben meghatározott értesítési címére írásban – tértivevénnyel vagy a kézbestést más módon igazoló levél, telefax, e-mail útján – küldték meg.
	5. Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.
	6. Felek közöttük a Szerződéssel kapcsolatban felmerült vitás kérdéseket elsősorban együttműködésre feljogosított képviselőik útján, tárgyalásos úton köteles rendezni. Ennek eredménytelensége esetére a Felek hatáskörtől függően kikötik a Megrendelő székhelye szerinti rendes bíróság kizárólagos illetékességét.
	7. Felek Szerződéssel kapcsolatban együttműködésre feljogosított képviselői (kapcsolattartói):

Megrendelő részéről:

Név: \*\*\*\*\*\*\*\*\*\*\*

Telefon: \*\*\*\*\*\*\*\*\*\*\*

E-mail: \*\*\*\*\*\*\*\*\*\*\*

Cím: \*\*\*\*\*\*\*\*\*\*\*

Vállalkozó részéről:

Név: \*\*\*\*\*\*\*\*\*\*\*

Telefon: \*\*\*\*\*\*\*\*\*\*\*

Fax: \*\*\*\*\*\*\*\*\*\*\*

Cím: \*\*\*\*\*\*\*\*\*\*\* [[7]](#footnote-7)

* 1. Az kapcsolattartók, illetve a teljesítési igazolásra jogosult képviselők személyében bekövetkező esetleges változásokról az érintett Fél haladéktalanul írásban köteles a másik Felet tájékoztatni. Ettől az időponttól kezdődően az kapcsolattartónak, illetve teljesítési igazolásra jogosult személynek az újonnan bejelentett személy minősül. Felek megállapodnak abban, hogy a fent megjelölt személyek megváltozására vonatkozó bejelentése nem minősül szerződésmódosításnak.
	2. A kapcsolattartó személyek feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek kizárólag a Szerződés teljesítésével kapcsolatban felmerülő operatív kérdésekben jogosultak eljárni, a Szerződés módosítására, megszüntetésére, egyéb jognyilatkozat tételére nem jogosultak.
	3. A Vállalkozó tudomásul veszi, hogy a Megrendelő az Áht. 41.§ (6) bekezdés értelmében olyan jogi személlyel, jogi személyiséggel nem rendelkező szervezettel nem köthet érvényesen visszterhes szerződést, illetve ilyen szerződés alapján nem teljesíthet kifizetést, amely szervezet nem minősül az Nvt. 3.§ (1) bekezdés 1. pontja szerinti átlátható szervezetnek. A Vállalkozó kijelenti, hogy átlátható szervezetnek minősül, erre vonatkozó nyilatkozata a Szerződés 4. számú mellékleteként csatolva. A Vállalkozó hozzájárul ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, a Megrendelő az Áht. 54/A. §-ban meghatározott – átláthatóságával összefüggő - adatokat kezelje. Ha a nyilatkozatában foglaltakban változás következik be, a Vállalkozó haladéktalanul köteles erről a Megrendelőt tájékoztatni. A Vállalkozó tudomásul veszi, hogy a valótlan tartalmú nyilatkozat alapján kötött szerződést a Megrendelő jogosult és egyben köteles azonnali hatállyal – illetve ha szükséges olyan időpontra, hogy a feladat ellátásáról gondoskodni tudjon –felmondani, vagy - ha a szerződés teljesítésére még nem került sor - a szerződéstől elállni.
	4. A Szerződésben nem, vagy nem kellő részletességgel szabályozott kérdésekben a Polgári Törvénykönyvről szóló 2013. évi V. törvény, a közbeszerzésekről szóló 2015. évi CXLIII. törvény, a tűzvédelmi szakvizsgára kötelezett foglalkozási ágakról, munkakörökről, a tűzvédelmi szakvizsgával összefüggő oktatásszervezésről és a tűzvédelmi szakvizsga részletes szabályairól szóló 45/2011. (XII. 7.) BM rendelet, az Országos Tűzvédelmi Szabályzatról szóló 54/2014. (XII. 5.) BM rendelet rendelkezései az irányadók.
	5. Jelen Szerződés négy eredeti, egymással mindenben megegyező példányban készült, amelyből három példány a Megrendelőt, egy példány a Vállalkozót illeti.

Jelen Szerződést és annak mellékleteit a Felek elolvasták, értelmezték, és mint akaratukkal mindenben megegyezőt, jóváhagyólag aláírták.

Mellékletek:

1. számú melléklet: A Berendezések részletes, pontos meghatározása

2. számú melléklet: Árrészletező

3. számú melléklet: A Berendezések időszakos karbantartáskor elvégzendő átvizsgálások, mérések, munkák jegyzéke

4. számú melléklet: Átláthatósági nyilatkozat

5. számú melléklet: Nyilatkozat alvállalkozók igénybevételéről

Pécs, 2017.

|  |  |  |
| --- | --- | --- |
| **Pécsi Tudományegyetem** |  | **\*\*\*\*\*\*\*\*\*** |
| Jenei Zoltán |  | \*\*\*\*\*\*\*\*\* |
| kancellár |  | \*\*\*\*\*\*\*\*\* |
| Megrendelő |  | Vállalkozó |

|  |  |  |
| --- | --- | --- |
| Ellenjegyzők a Megrendelő részéről: |  |  |
|  |  |  |
| Dr. Zámbó Balázs |  |  |
| osztályvezető |  |  |
| Pécsi Tudományegyetem |  |  |
| jogi ellenjegyző |  |  |
| Notaisz Jánosné |  |  |
| gazdasági vezető |  |  |
| Pécsi Tudományegyetem |  |  |
| pénzügyi ellenjegyző |  |  |

***2. számú melléklet***

***Átláthatósági nyilatkozat***

**NYILATKOZAT**

Alulírott ………………………….. a …………………………./partner neve/ (……………………………..partner székhelye) képviselőjeként az államháztartásról szóló törvény végrehajtásáról szóló 368/2011 (XII. 31.) Korm. rendelet 50. § (1a) bekezdése alapján nyilatkozom, hogy az általam képviselt gazdasági társaság a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltak alapján átlátható szervezetnek minősül.

Tudomásul veszem, hogy a jelen nyilatkozatomban foglaltak változása esetén haladéktalanul köteles vagyok a változásról a Megrendelőt/Szerződőt tájékoztatni mindaddig, amíg a közöttünk fennálló visszterhes jogügylet alapján Megrendelőnek/Szerződőnek fizetési kötelezettsége áll fenn a ……………………………………..(partner neve) szemben. Amennyiben nyilatkozatom valótlan tartalmú, a Megrendelő/Szerződő a megrendelést/szerződést felmondja vagy – ha a teljesítésre még nem került sor - a megrendeléstől/szerződéstől eláll. Ebben az esetben a felmondásból, elállásból eredő kár megtérítését a ……………………………………..(partner neve) nem követelheti.

………………………………

cégszerű aláírás

***3. számú melléklet***

***A teljesítésbe bevonni kívánt alvállalkozókról***

***(A SZERZŐDÉS ALÁÍRÁSÁVAL EGYIDEJŰLEG KITÖLTENDŐ)***

*A Kbt. 3. § 2. pontja értelmében alvállalkozó az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve*

1. *azon gazdasági szereplőt, amely tevékenységét kizárólagos jog alapján gyakorolja,*
2. *a szerződés teljesítéséhez igénybe venni kívánt gyártót, forgalmazót, alkatrész vagy alapanyag Eladóját,*
3. *építési beruházás esetén az építőanyag-Eladót.*

**„A” változat**[[8]](#footnote-8)

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés **teljesítéséhez nem kívánok igénybe venni alvállalkozót.**

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

**„B” változat**

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (partner képviselője) a \_\_\_\_\_\_\_\_\_\_\_\_\_\_\_\_\_\_\_\_\_\_\_ (partner neve és székhelye) képviselőjeként nyilatkozatom, hogy a Szerződés teljesítéséhez **az alábbi alvállalkozókat kívánom igénybe venni:**

|  |  |  |  |
| --- | --- | --- | --- |
| **Alvállalkozó** **neve** | **Alvállalkozó székhelye (címe)** | **Alvállalkozó adószáma** | **Alvállalkozó pénzforgalmi jelzőszáma** |
|  |  |  |  |
|  |  |  |  |
|  |  |  |  |
|  |  |  |  |

Nyilatkozom, hogy a fent megjelölt alvállalkozók nem tartoznak a Kbt. 62. §-ában megjelölt kizáró okok hatálya alá.

Tudomásul veszem, hogy a Kbt. 138. § (3) bekezdése értelmében a Szerződés időtartama alatt köteles vagyok minden további – a teljesítésbe bevonni kívánt – alvállalkozót előzetesen bejelenteni a Megrendelő/Szerződő partner felé, továbbá nyilatkozni arról, hogy az igénybe venni kívánt alvállalkozó(k) nem áll(nak) a Kbt. 62. §-ában meghatározott kizáró okok hatálya alatt.

*Építési beruházás és szolgáltatás megrendelése esetén alkalmazandó:*

Tudomásul veszem, hogy a Kbt. 138. § (1) bekezdése alapján az alvállalkozói teljesítés összesített aránya nem haladhatja meg a szerződés értékének 65%-át. Az alvállalkozóknak a szerződés teljesítésében való részvétele arányát az határozza meg, hogy milyen arányban részesülnek a szerződés általános forgalmi adó nélkül számított ellenértékéből.

A Kbt. 138. § (5) bekezdése alapján vállalom, hogy a teljesítésben részt Vevő alvállalkozók nem vesznek igénybe a saját teljesítésük 65%-át meghaladó mértékű további közreműködőt.

Keltezés helye, időpontja

\_\_\_\_\_\_\_\_\_\_\_\_\_\_\_\_\_\_\_\_\_\_

 cégszerű aláírás

1. Az ajánlati résznek megfelelően kerül kitöltésre. [↑](#footnote-ref-1)
2. Az ajánlati résznek megfelelően kerül kitöltésre. [↑](#footnote-ref-2)
3. A kiszállási idő értékelési szempont. Minimum 3, maximum 24 óra. A nyertes ajánlatnak megfelelően kerül kitöltésre. [↑](#footnote-ref-3)
4. A teljesítésigazoló személye a szerződés feltöltésekor kerül megadásra. [↑](#footnote-ref-4)
5. A teljesítésigazoló személye a szerződés feltöltésekor kerül megadásra. [↑](#footnote-ref-5)
6. Értékelési szempont. A nyertes ajánlatnak megfelelően kerül kitöltésre. [↑](#footnote-ref-6)
7. A kapcsolattartókra vonatkozó adatok a szerződés feltöltésekor kerülnek megadásra. [↑](#footnote-ref-7)
8. A megfelelő változatot kérjük kitölteni. [↑](#footnote-ref-8)